KOMMISSIONENS GENNEMFØRELSESAFGØRELSE (EU) 2015/1214

af 22. juli 2015

om oprettelse af Den Europæiske Portal for Investeringsprojekter og fastsættelse af dens tekniske specifikationer

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til Europa-Parlamentets og Rådets forordning (EU) 2015/1017 af 25. juni 2015 om Den Europæiske Fond for Strategiske Investeringer, Det Europæiske Centrum for Investeringsrådgivning og Den Europæiske Portal for Investeringsprojekter og om ændring af forordning (EU) nr. 1291/2013 og (EU) nr. 1316/2013 — Den Europæiske Fond for Strategiske Investeringer (1), særlig artikel 15, stk. 1, og

ud fra følgende betragtninger:

I henhold til forordning (EU) 2015/1017 har Kommissionen ansvaret for, med støtte fra Den Europæiske Investeringsbank (EIB), at oprette en europæisk portal for investeringsprojekter.

De tekniske specifikationer for Den Europæiske Portal for Investeringsprojekter bør fastsættes —

VEDTAGET DENNE AFGØRELSE:

Artikel 1

Den Europæiske Portal for Investeringsprojekter (EIPP) oprettes.

Dens tekniske specifikationer, som er fastsat i bilaget, vedtages.

Artikel 2

For at projekter kan medtages på EIPP, skal følgende udvælgelseskriterier være opfyldt:

Artikel 3

Private projektpromotorer opkræves et administrationsgebyr på op til 250 EUR pr. projekt for hver projektansøgning.

Projektpromotorer i den offentlige sektor er undtaget fra dette gebyr.

Indtægterne fra dette gebyr giver anledning til opførelse af supplerende bevillinger i henhold til artikel 21, stk. 4, i Europa-Parlamentets og Rådets forordning (EU, Euratom) nr. 966/2012 (2) og artikel 15, stk. 4, i forordning (EU) 2015/1017.

Artikel 4

Denne afgørelse træder i kraft på tyvendedagen efter offentliggørelsen i Den Europæiske Unions Tidende.

(1) EUT L 169 af 1.7.2015, s. 1.

(2) Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/2002 (EUT L 298 af 26.10.2012, s. 1).

BILAG

TEKNISKE SPECIFIKATIONER FOR DEN EUROPÆISKE PORTAL FOR INVESTERINGSPROJEKTER (EIPP)

1. GENEREL BESKRIVELSE

EIPP, der er oprettet i henhold til artikel 15 i forordning (EU) 2015/1017, er en offentligt tilgængelig portal for investeringsprojekter i Unionen, der vil fungere som en platform til promovering af projekter over for potentielle investorer over hele verden. EIPP's hovedformål er at fremkalde og fremskynde udviklingen og realiseringen af investeringsprojekter i Unionen og herved at bidrage til øget beskæftigelse og økonomisk vækst. Offentliggørelsen af et projekt på EIPP vil ikke være ensbetydende med, at det er blevet godkendt af Europa-Kommissionen eller af EIB, og vil ikke være en betingelse for at modtage finansieringsstøtte fra Unionen eller EIB. EIPP forventes at være operationel i januar 2016.

EIPP's vigtigste elementer er følgende:

i) en database med projektbeskrivelser (en projektbeskrivelse er et struktureret resumé med oplysninger om individuelle EIPP-projekter)

ii) en interaktiv projektoversigt og

iii) en interaktiv projektmappe i tabelform.

Projekter på EIPP vil blive samlet i sektorer, der er baseret på målene og kategorierne i artikel 9, stk. 2, i forordning (EU) 2015/1017.

2. FORVALTNING AF EIPP OG FORBINDELSER TIL PROJEKTPROMOTORER OG BRUGERE PÅ WEBSTEDET

EIPP vil blive forvaltet af Europa-Kommissionen. Medlemsstaterne vil kunne bidrage til dens forvaltning. EIPP-indholdet vil blive skabt af projektpromotorer, dvs. af private og offentlige juridiske enheder.

Projektpromotorer og andre registrerede brugere på webstedet vil kunne deltage i EIPP, såfremt de accepterer de gældende vilkår og betingelser, der vil have til formål at sikre kvaliteten af projektpromotorernes offentliggjorte oplysninger samt at gøre det klart, at Europa-Kommissionen ikke vil kunne garantere nøjagtigheden af de oplysninger, der offentliggøres, og ikke vil kunne holdes ansvarlig for eventuelle krav baseret på offentliggørelsen af projektet.

Via en ansvarsfraskrivelse vil webstedets brugere blive advaret om, at Europa-Kommissionen ikke vil kunne garantere nøjagtigheden af de oplysninger, der offentliggøres, og at potentielle investorer vil skulle foretage deres egen sædvanlige due diligence, bl.a. i forbindelse med de finansielle aspekter og alle andre aspekter, der måtte være relevante for deres beslutning om at investere i et projekt.

3. SCREENING AF PROJEKTER

Kommissionens tjenestegrene vil udføre en screening af projekter på grundlag af de udvælgelseskriterier, der er fastsat i denne afgørelses artikel 2. Medlemsstaterne vil blive opfordret til at udpege et eller flere kontaktpunkter og til at underskrive en serviceniveauaftale, der fastsætter deres bidrag med henblik på screeningen. EIB's rolle i forbindelse med promovering af EIPP vil blive fastlagt i en serviceniveauaftale. Visse tekniske aspekter af valideringsprocessen, såsom kontrol af projektpromotorernes identitet, vil kunne udliciteres til en tredjepart.

Oplysninger, der er indsendt af promotorer, vil ikke blive offentliggjort, hvis de er ukorrekte, eller hvis det vil kunne indebære retlige eller omdømmemæssige risici for Europa-Kommissionen, medlemsstaterne eller begge parter. Projektoplysninger, der ikke ajourføres i tre år, vil blive fjernet fra EIPP.